टिकट वितरण से पहले कांग्रेस में असंतोष, युवा कांग्रेस का राहुल गांधी के घर के बाहर प्रदर्शन  
टिकट वितरण में परिवारवाद रोकने की मांग
युवा कार्यकर्ताओं को तरजीह मिले
कई युवा कांग्रेस में महीनों से मेहनत कर रहे हैं
MCD चुनाव में कांग्रेस का झगड़ा उपाध्यक्ष राहुल गांधी के दरवाजे तक पहुंच गया है. दिल्ली प्रदेश युवा कांग्रेस ने आज राहुल गांधी के घर के बाहर प्रदर्शन किया और मांग की कि पार्टी में टिकट वितरण में परिवारवाद को रोका जाए. कांग्रेस उपाध्यक्ष राहुल गांधी के घर के बाहर प्रदर्शन करते हुए दिल्ली युवा कांग्रेस के नेता और कार्यकर्ताओं की मांग है कि MCD चुनाव में परिवारवाद की जगह युवा कार्यकर्ताओं को तरजीह मिले. दिल्ली प्रदेश युवा कांग्रेस के अध्यक्ष अमित मलिक ने कहा कि 'पार्टी के अंदर कुछ ऐसे हैं, जो अपने बेटों के लिए टिकट मांग रहे हैं, MP हैं वे अपने बेटों के लिए टिकट मांग रहे हैं तो हमारी मांग है कि उनको दरकिनार कर यूथ कांग्रेस के लोगों को टिकट दें. वैसे पार्टी ने अभी उम्मीदवारों का ऐलान नहीं किया है, लेकिन कार्यकर्ताओं को लगता है कि अगर टिकट घोषित हो गए तो फिर बाद में लकीर पीटने से क्या फायदा. प्रदेश युवा कांग्रेस के कार्यकर्ता ने कहा कि युवा कांग्रेस में महीनों से मेहनत कर रहे हैं लेकिन आज जब टिकट की बारी आई है तो हमारे MP MLA पता नहीं क्यों हमसे नाराज़ हैं. इसलिए राहुल गांधी के पास आए हैं कि वे हमारी सुनेंगे.
इससे पहले रविवार को जब ऐसी ही शिकायत राहुल गांधी के पास पहुंची तो उन्होंने कार्रवाई का आश्वासन दिया और दिल्ली कांग्रेस के अध्यक्ष अजय माकन को तलब भी किया. दिल्ली कांग्रेस अध्यक्ष अजय माकन ने कहा कि देखिए कोई भी टिकट कार्यकर्ताओं से पूछकर ही दिया जाएगा. दिक्कत यह है कि आवेदक ज्यादा हैं और टिकट केवल 272 ही दिए जा सकते हैं. आपको बता दें कि कांग्रेस पहले ही कमजोर हालत में है. 15 साल दिल्ली में राज करने के बाद बीते 2 विधानसभा और 1 लोकसभा चुनाव में वह बुरी तरह हार चुकी है. ऐसे में कार्यकर्ताओं का यह प्रदर्शन उनके लिए बड़ी चिंता का सबब है.    

इससे पहले रविवार को जब ऐसी ही शिकायत राहुल गांधी के पास पहुंची तो उन्होंने कार्रवाई का आश्वासन दिया और दिल्ली कांग्रेस के अध्यक्ष अजय माकन को तलब भी किया. दिल्ली कांग्रेस अध्यक्ष अजय माकन ने कहा कि देखिए कोई भी टिकट कार्यकर्ताओं से पूछकर ही दिया जाएगा. दिक्कत यह है कि आवेदक ज्यादा हैं और टिकट केवल 272 ही दिए जा सकते हैं. आपको बता दें कि कांग्रेस पहले ही कमजोर हालत में है. 15 साल दिल्ली में राज करने के बाद बीते 2 विधानसभा और 1 लोकसभा चुनाव में वह बुरी तरह हार चुकी है. ऐसे में कार्यकर्ताओं का यह प्रदर्शन उनके लिए बड़ी चिंता का सबब है.